ราชสันตติวงศ์ในสมเด็จพระราชินีนาถวิกตอเรีย
พระราชโอรส-ธิดา และพระราชนัดดาในสมเด็จพระราชินีนาถวิกตอเรียและเจ้าชายอัลเบิร์ต > เจ้าหญิงวิกตอเรีย พระราชกุมารี

พระราชธิดาพระองค์ใหญ่ในสมเด็จพระราชินีนาถวิกตอเรียและเจ้าชายอัลเบิร์ตคือ เจ้าหญิงวิกตอเรีย พระราชกุมารี (วิกตอเรีย อเดเลด แมรี่ หลุยซา) ซึ่งมีพระนามลำลองว่า "วิกกี้" ประสูติเมื่อวันที่ 21 พฤศจิกายน พ.ศ. 2383 และสิ้นพระชนม์เมื่อวันที่ 5 สิงหาคม พ.ศ. 2444 ห้าเดือนหลังจากการเสด็จสวรรคตของพระราชชนนี ทรงได้รับการสถาปนาเป็น พระราชกุมารี เมื่อวันที่ 19 มกราคม พ.ศ. 2384 และอภิเษกสมรสในวันที่ 25 มกราคม พ.ศ. 2401 กับ เจ้าชายฟรีดริช มกุฎราชกุมารแห่งปรัสเซีย (ฟรีดริช วิลเฮล์ม นิโคเลาส์ คาร์ล; 18 ตุลาคม พ.ศ. 2374 - 18 มิถุนายน พ.ศ. 2431 พระราชโอรสในสมเด็จพระจักรพรรดิวิลเฮล์มที่ 1 ซึ่งต่อมาได้สืบราชสมบัติเป็นสมเด็จพระจักรพรรดิแห่งเยอรมนี และครองราชย์ระหว่างเดือนมีนาคม-มิถุนายน พ.ศ. 2431) และมีพระโอรสธิดาจำนวนแปดพระองค์และพระราชนัดดายี่สิบสามพระองค์
เจ้าหญิงพระราชกุมารีไม่เพียงแต่เป็นพระราชธิดาพระองค์ใหญ่ในสมเด็จพระราชินีนาถวิกตอเรียและเจ้าชายอัลเบิร์ตเท่านั้น ยังเป็นพระราชมารดาของพระราชนัดดาพระองค์แรกด้วยคือ สมเด็จพระจักรพรรดิวิลเฮล์มที่ 2 แห่งเยอรมนี (27 มกราคม พ.ศ. 2402 - 4 มิถุนายน พ.ศ. 2484) และเป็นพระอัยยิกาในพระราชปนัดดาพระองค์แรกในเก้าสิบพระองค์คือ เจ้าหญิงฟีโอดอราแห่งซัคเซิน-ไมนิงเงิน (19 พฤษภาคม พ.ศ. 2422 - 26 สิงหาคม พ.ศ. 2488) พระธิดาในเจ้าหญิงชาร์ล็อตแห่งปรัสเซีย และพระราชปนัดดาพระองค์สุดท้ายที่สิ้นพระชนม์คือ เลดี้ แคทเธอรีน แบรนด์แรม (4 พฤษภาคม พ.ศ. 2456 - 2 พฤษภาคม พ.ศ. 2550) พระธิดาพระองค์สุดท้ายในเจ้าหญิงโซฟีแห่งปรัสเซีย
ทั้งสมเด็จพระจักรพรรดิวิลเฮล์มที่ 2 แห่งเยอรมนีและพระเจ้าจอร์จที่ 5 แห่งสหราชอาณาจักร (พระราชโอรสในพระเจ้าเอ็ดเวิร์ดที่ 7 พระอนุชาในเจ้าหญิงวิกตอเรีย พระราชกุมารี) รวมถึงสมเด็จพระจักรพรรดินีอเล็กซานดรา เฟโอโดรอฟนาแห่งรัสเซีย พระธิดาในเจ้าหญิงอลิซและพระมเหสีในพระเจ้าซาร์นิโคลาสที่ 2 แห่งรัสเซีย ต่างเป็นพระราชนัดดาในสมเด็จพระราชินีนาถวิกตอเรียด้วยกันทั้งสิ้น ตามแผนภูมิต่อไปนี้
สมเด็จพระราชินีนาถวิกตอเรีย → เจ้าหญิงวิกตอเรีย พระราชกุมารี  → สมเด็จพระจักรพรรดิวิลเฮล์มที่ 2
สมเด็จพระราชินีนาถวิกตอเรีย → พระเจ้าเอ็ดเวิร์ดที่ 7 → พระเจ้าจอร์จที่ 5
สมเด็จพระราชินีนาถวิกตอเรีย → เจ้าหญิงอลิซ → สมเด็จพระจักรพรรดินีอเล็กซานดรา
| 0 | 1 | 2 | 3 | 4 |
| --- | --- | --- | --- | --- |
การอภิเษกสมรสระหว่างเจ้าหญิงวิกตอเรียและเจ้าชายฟรีดริช มกุฎราชกุมารแห่งปรัสเซีย
|  | พระนาม | ประสูติ | สิ้นพระชนม์ | รายละเอียด |
|  | เจ้าหญิงวิกตอเรีย   พระราชกุมารี | 21 พฤศจิกายน พ.ศ. 2383 พระราชวังบักกิงแฮม เวสต์มินส์เตอร์   (กรุงลอนดอน) | 5 สิงหาคม พ.ศ. 2444 ปราสาทฟรีดริชโชฟ เมืองพ็อทซ์ดัม  ปรัสเซีย (เยอรมนี) | อภิเษกสมรส 25 มกราคม พ.ศ. 2401   ณ พระราชวังเซนต์เจมส์ กรุงลอนดอน    พระโอรส 4 พระองค์ และ พระธิดา 4 พระองค์   (รวมถึง จักรพรรดิวิลเฮล์มที่ 2 แห่งเยอรมนี   และ เจ้าหญิงโซฟีแห่งปรัสเซีย สมเด็จพระราชินีแห่งกรีซ)   พระภาคิไนย 18 พระองค์ และ พระภาติกา 5 พระองค์   (รวมถึง พระราชาธิบดีจอร์จที่ 2 พระราชาธิบดีอเล็กซานเดอร์ที่ 1   พระราชธิบดีพอลที่ 1 แห่งกรีซ & สมเด็จพระราชินีเฮเลนแห่งโรมาเนีย)    เจ้าชายฟรีดริช มกุฎราชกุมารแห่งปรัสเซีย เสวยราชสมบัติสืบต่อจากพระจักรพรรดิวิลเฮล์มที่ 1 พระราชชนก ในวันที่ 9 มีนาคม พ.ศ. 2431 และเสด็จสวรรคตในเดือนมิถุนายนปีเดียวกัน |
|  | เจ้าชายฟรีดริช  มกุฎราชกุมารแห่งปรัสเซีย  ต่อมา ฟรีดริชที่ 3  จักรพรรดิแห่งเยอรมนีและกษัตริย์แห่งปรัสเซีย | 18 ตุลาคม พ.ศ. 2374 เมืองพ็อทซ์ดัม  ปรัสเซีย | 15 มิถุนายน พ.ศ. 2431 เมืองพ็อทซ์ดัม  ปรัสเซีย | อภิเษกสมรส 25 มกราคม พ.ศ. 2401   ณ พระราชวังเซนต์เจมส์ กรุงลอนดอน    พระโอรส 4 พระองค์ และ พระธิดา 4 พระองค์   (รวมถึง จักรพรรดิวิลเฮล์มที่ 2 แห่งเยอรมนี   และ เจ้าหญิงโซฟีแห่งปรัสเซีย สมเด็จพระราชินีแห่งกรีซ)   พระภาคิไนย 18 พระองค์ และ พระภาติกา 5 พระองค์   (รวมถึง พระราชาธิบดีจอร์จที่ 2 พระราชาธิบดีอเล็กซานเดอร์ที่ 1   พระราชธิบดีพอลที่ 1 แห่งกรีซ & สมเด็จพระราชินีเฮเลนแห่งโรมาเนีย)    เจ้าชายฟรีดริช มกุฎราชกุมารแห่งปรัสเซีย เสวยราชสมบัติสืบต่อจากพระจักรพรรดิวิลเฮล์มที่ 1 พระราชชนก ในวันที่ 9 มีนาคม พ.ศ. 2431 และเสด็จสวรรคตในเดือนมิถุนายนปีเดียวกัน |